РЕПУБЛИКА БЪЛГАРИЯ 
ЧЕТИРИДЕСЕТ И ВТОРО НАРОДНО СЪБРАНИЕ

Проект!

ЗАКОН

ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА БЮДЖЕТА НА ДЪРЖАВНОТО ОБЩЕСТВЕНО ОСИГУРЯВАНЕ ЗА 2014г.

Обн., ДВ, бр. 106 от 10 декември 2013 г. в сила от 01.01.2014 г., доп., бр. 1 от  3.01.2014 г., в сила от 1.01.2014 г.

§ 1. В чл. 9, т. 2 се прави следното изменение:

От 1 юли до 31 декември - 500 лв.

София, .......... г.	                      ВНОСИТЕЛИ:

Мотиви

Огромна част от българските пенсионери са подложени на икономически геноцид от страна на всички управлявали правителства след 1989 г. Според българските синдикати месечната издръжка за живот на един човек в страната е достигнала 562,61лв. в края на септември 2012 г. Към днешна дата минималната пенсия в Република България е в размер на 150 лв. при нужни 562,61 лв. за месечна издръжка. Прагът на бедност, който е в размер на 251 лв. е поредното доказателство, че минимална пенсия в размер на 150 лв. обрича на глад, мизерия и тежък недоимък българските пенсионери. Общоизвестен е фактът, че минималната пенсия в страната ни е с най-ниски стойности, сравнено със пенсиите в останалите държави членки на ЕС. За съжаление ние сме длъжни да стигнем и по-далеч, като отбележим факта, че минималната пенсия в Република България се равнява, е по-ниска, или е близка по стойност спрямо редица държави от Третия свят. При приблизително 77 евро минимална пенсия в България (член на ЕС и НАТО), минималната пенсия в най-бедната държава в пустинята в Близкия изток - Йемен е в размер на 74,41 евро. В Сирия, която към настоящия момент е разкъсвана от гражданска война, минималната пенсия е в размер на 75,71 евро. Боливия – 93,83 евро, Перу – 124,02 евро. Еквадор – минимална пенсия в размер на 87.77 евро. Ел Салвадор (трети свят) – 115,67 евро. Гватемала (трети свят) – 97,88 евро. Колумбия -109,97 евро. Хондурас (трети свят по всички критерии) – минимална пенсия 164,96 евро. В Африка, в Габон далеч от ЕС и НАТО, минимална пенсия е в размер на 194,37 евро. 
Средната месечна издръжка на един затворник в страната ни се равнява на 1 300 лв. срещу минимална пенсия от 150 лв. Издръжката на едно бездомно куче в гр.София за месец възлиза на 300 лв. спрямо 150 лв. минимална пенсия. Да не би някой да одобрява българският пенсионер да е по-нищожен и по-беден от африканеца или латиноамериканеца, да получава наполовината на едно бездомно куче и приблизително 9 пъти по-малко от престъпника? 
Ето защо, ние от АТАКА, настояваме да има справедливост за тези, които изградиха с ръцете и ума си цяла една държава. АТАКА няма как да приеме налаганата практика на умишлен геноцид от страна на държавата спрямо огромна част от българските пенсионери.

София, .......... г.	                         ВНОСИТЕЛИ: